நூலின் பிரிவுகள் 2 குறிப்பேடு அதிகாரங்கள் 1 முதல் 2 வரை அதிகாரம் 1 சாலமோன் ஞானத்திற்காக மன்றாடல் (1 அரச 3:1-15) 1 தாவீதின் மகன் சாலமோன் தம் ஆட்சியை உறுதியாக நிலைநாட்டினார். அவருடைய கடவுளாகிய ஆண்டவர் அவரோடு இருந்து அவரை மேன்மை மிக்கவர் ஆக்கினார்.  2 சாலமோன், இஸ்ரயேலர் அனைவரையும் - ஆயிரத்தவர், நூற்றுவர் தலைவர்கள், நீதிபதிகள், இஸ்ரயேலரின் தலைவர்கள், குடும்பத் தலைவர்கள் அனைவரையும் - வரவழைத்துப் பேசினார். 